Pielikums

Ministru kabineta

2021. gada 28. janvāra

noteikumiem Nr. 66

**Neliela apjoma grantu shēmas atklātā projektu iesniegumu konkursa   
"Atbalsts biznesa ideju īstenošanai Latgalē" projektu iesniegumu vērtēšanas kritēriji**

|  |  |  |  |
| --- | --- | --- | --- |
| Nr. p. k. | Kritērijs | Vērtējums | |
| **1. Administratīvie kritēriji** | | | |
| 1.1. | Projekta iesniegums iesniegts paziņojumā norādītajā termiņā | N |  |
| 1.2. | Projekta iesnieguma veidlapā aizpildītas visas sadaļas | P |  |
| 1.3. | Projekta iesniegumā finanšu dati norādīti *euro* | P |  |
| 1.4. | Projekta iesniegums sagatavots latviešu valodā (izņemot projekta iesnieguma veidlapas sadaļas, kuras veidlapā norādīts aizpildīt angļu valodā) un tam pievienoti visi nolikumā noteiktie iesniedzamie dokumenti (sagatavoti latviešu valodā vai tiem pievienots atbilstoši normatīvo aktu prasībām izstrādāts tulkojums latviešu valodā) | P |  |
| 1.5. | Projekta iesniegums noformēts atbilstoši elektronisko dokumentu apriti regulējošo normatīvo aktu prasībām, tai skaitā projekta iesniegums parakstīts ar drošu elektronisko parakstu | N |  |
| 1.6. | Projekta iesnieguma veidlapu parakstījusi projekta iesnieguma iesniedzēja pārstāvēttiesīga vai pilnvarota persona | P |  |
| **2. Atbilstības kritēriji** | | | |
| 2.1. | Projekta iesnieguma iesniedzējs atbilst Ministru kabineta 2021. gada 28. janvāra noteikumos Nr. 66 "Eiropas Ekonomikas zonas finanšu instrumenta 2014.–2021. gada perioda programmas "Vietējā attīstība, nabadzības mazināšana un kultūras sadarbība" neliela apjoma grantu shēmas atklātā projektu iesniegumu konkursa "Atbalsts biznesa ideju īstenošanai Latgalē"" īstenošanas noteikumi" (turpmāk – noteikumi) noteiktajam projekta iesnieguma iesniedzēja veidam | N |  |
| 2.2. | Projekta iesnieguma iesniedzējam un tā partnerim, ja tas ir no Latvijas Republikas, nav nodokļu parādu Latvijas Republikā, tai skaitā valsts sociālās apdrošināšanas obligāto iemaksu parādu, kas kopsummā katram atsevišķi pārsniedz 150 *euro* | P |  |
| 2.3. | Projekta mērķis atbilst grantu shēmas mērķim – veicināt nodarbinātību Latgales reģionā, atbalstot komersantus jaunu ideju īstenošanā | N |  |
| 2.4. | Projekta ietvaros tiek radīta vismaz viena jauna darba vieta Latgales reģionā | N |  |
| 2.5. | Projekta aktivitātes veic Latgales reģionā | N |  |
| 2.6. | Projekta iesniegumā plānotie sasniedzamie rezultāti ir precīzi definēti, pamatoti un izmērāmi | P |  |
| 2.7. | Projekta iesniegumā iekļautās atbalstāmās darbības un attiecināmās izmaksas atbilst noteikumu prasībām, tai skaitā nepārsniedz noteikumu noteiktos izmaksu ierobežojumus | P |  |
| 2.8. | Projektā paredzētās darbības plānots pabeigt līdz 2024. gada 30. aprīlim | P |  |
| 2.9. | Projekta iesniegumā sniegtā informācija apliecina, ka projekta iesniedzējs nodrošinās projekta rezultātu ilgtspēju un ilgtspējas izmaksas ir atbilstoši plānotas | P |  |
| 2.10. | Projekta iesnieguma iesniedzējam ir pietiekama projekta īstenošanas, administrēšanas un finanšu kapacitāte | N |  |
| 2.11. | Projekta iesnieguma iesniedzējs atbilst Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) prasībām *de minimis* atbalsta saņemšanai | N |  |
| 2.12. | Projekta iesnieguma iesniedzējs nav grūtībās nonācis komersants atbilstoši noteikumu 17.3. apakšpunktam | N |  |
| 2.13. | Projekta iesniegumā paredzētās darbības nav plānots īstenot noteikumu 18. punktā minētajās nozarēs atbilstoši noteiktajiem ierobežojumiem | N |  |
| **3. Kvalitātes kritēriji** | | | |
| 3.1. | Projekta iesnieguma iesniedzējs plāno īstenot darbības: | | |
| 3.1.1. | pakalpojumu efektivitātes pieaugumam | 5 | |
| 3.1.2. | ražošanas jaudas pieaugumam vai ražošanas procesa būtiskai maiņai | 10 | |
| 3.1.3. | jauna pakalpojuma vai produkta radīšanai | 30 | |
| 3.1.4. | divu un vairāk jaunu pakalpojumu vai produktu radīšanai | 40 | |
| 3.2. | Projekta iesnieguma iesniedzēja veiktās nodokļu iemaksas1  *Projekta iesnieguma iesniedzēja pēdējā noslēgtajā gadā veiktās valsts sociālās apdrošināšanas obligātās iemaksas vidēji uz vienu pēdējā noslēgtajā gadā nodarbināto, dalītas ar 100* | Atbilstoši aprēķi­nātajam koefici­entam | Maksi­māli 10 |
| 3.3. | Projekta īstenošanai piesaistīto investīciju apmērs, kas nav valsts atbalsts, pret plānoto programmas līdzfinansējumu | | |
|  | * Projekta īstenošanai piesaistīto investīciju apmērs, kas nav valsts atbalsts, pret programmas plānoto līdzfinansējumu (turpmāk – privātās investīcijas koeficients jeb PiK) * projekta iesnieguma iesniedzēja piedāvātā PiK sniegšana tiek vērtēta saskaņā ar šādu formulu:   PiK/PiKmax x 65 = P, kur  PiKmax – visaugstākais starp projekta iesnieguma iesnie­dzējiem piedāvātais PiK;  PiK – projekta iesnieguma iesniedzēja piedāvātais PiK;  P – iegūto punktu skaits.  Iegūtais koeficients tiek aritmētiski noapaļots līdz veseliem skaitļiem | 65 | |
| 3.4. | Projekta iesnieguma iesniedzējs plāno īstenot projektu: | |  |
| 3.4.1. | pilsētās, kurās ir vairāk nekā 5000 iedzīvotāju | 0 |  |
| 3.4.2. | pārējās teritorijās, kurās ir līdz 5000 (ieskaitot) iedzīvotāju | 5 |  |

Piezīmes.

1. N – ja saņemts negatīvs vērtējums, projekta iesniegumu noraida.

2. P – ja saņemts negatīvs vērtējums, var pieņemt lēmumu par projekta iesnieguma apstiprināšanu ar nosacījumu (projekta iesniedzējs nodrošina atbilstību kritērijam lēmumā noteiktajā laikā).

3.1 Kritēriju aprēķina, izmantojot šādu formulu:

|  |  |  |
| --- | --- | --- |
| A = | B | / 100, kur |
| C |

A – punktu skaits, kas aprēķināts, ņemot vērā projekta iesnieguma iesniedzēja (zemnieku saimniecībai – arī zemnieku saimniecības īpašnieka par sevi samaksātās iemaksas) pēdējā noslēgtajā gadā samaksātās valsts sociālās apdrošināšanas iemaksas vidēji uz vienu pēdējā noslēgtajā gadā nodarbināto (t. sk. pašnodarbināto);

B – projektu iesniegumu iesniedzēja pēdējā noslēgtajā gadā samaksātās valsts sociālās apdrošināšanas iemaksas;

C – vidējais pēdējā noslēgtajā gadā nodarbināto skaits (t. sk. pašnodarbinātie).

Kritērija aprēķinā izmanto Valsts ieņēmumu dienesta datubāzes datus.

Vides aizsardzības un

reģionālās attīstības ministrs A. T. Plešs